**ПОСЕБАН ПРОГРАМ**

**О КОРИШЋЕЊУ СРЕДСТАВА СУБВЕНЦИЈА ИЗ БУЏЕТА ОПШТИНЕ ЧОКА**

**ЈАВНОГ КОМУНАЛНОГ ПРЕДУЗЕЋА ЧОКА ЗА 2021. ГОДИНУ**

Пословно име: Јавно Комунално Предузеће Чока

Оснивач: Скупштина Општине Чока

Делатност: 36.00 Сакупљање, пречишћавање и дистрибуција воде

Матични број: 08148058

ПИБ: 101417500

Седиште: Чока, ул. Палих бораца бр.5

**САДРЖАЈ**

**1. Увод**

**2. Прописи у вези рада и пословања**

**3. Организациона структура**

**4. Мисија визија и циљеви**

**5. Табела субвенција са образложењем намене коришћења средстава**

**6. Динамика коришћења средстава**

**1. УВОД**

На основу члана 22. и 61. Закона о јавним предузећима („Сл. гласник Републике Србије“ број 15/2016) члана 17. Оснивачког акта Јавног Комуналног Предузећа Чока („Службени лист општине Чока“ број 20/2016), члана 19. и 55. Статута ЈКП Чока број 187 од дана 17.02.2017. године у циљу коришћења средстава субвенција из буџета општине Чока (субвенције, гаранције и друга средстава) Јавно Комунално Предузеће Чока (у даљем тексту: ЈКП Чока) дужно је да предложи Посебан програм пословања (у даљем тексту: посебан програм) који садржи намену и динамику коришћења средстава субвенција добијених из буџета општине Чока.

Посебан програм ЈКП Чока за 2021. годину је документ који приказује тренутну позицију предузећа, будуће циљеве и задатке, стратегије и акционе планове за постизање тих циљева и садржи прецизне актуелне податке и реалистична предвиђања за будућност, те стога представља комбинацију стратешког, комерцијалног, оперативног, инвестиционог и финансијског плана нарочито у погледу набавки које се требају извршити из средстава субвенција које ЈКП Чока добија од свог оснивача Скупштине Општине Чока и сопствених средстава предвиђених Програмом пословања ЈКП Чока за 2021. годину.

Сврха овог посебног програма је доношење плана рада и развоја ЈКП Чока у погледу комуналног опремања ради пружања одређеног квалитета услуга од општег интереса путем добара које ће се по за то предвиђеном и спроведеном поступку набавити.

Посебан програм ЈКП Чока описује општи стратешки план и циљеве којима јавно предузеће тежи у будућности и активности које менаџмент предузећа намерава да спроведе ради остварења тих циљева. Програм пословања указује на показатеље учинка који би обезбедили смањене трошкове пословања и рационално коришћење потенцијалних средстава за инвестирање у циљу побољшања квалитета услуга. Од посебног значаја је да предузеће буде стабилно и на високом нивоу организованости, и тиме оправда очекивања свог оснивача Скупштине Општине Чока као и локалне самоуправе у целини.

**2. ПРОПИСИ У ВЕЗИ РАДА И ПОСЛОВАЊА**

Рад и пословање ЈКП Чока уређени су следећим прописима:

- Законом о јавним предузећима („Сл. гласник РС“ број 15/2016 и 88/2019);

- Законом о комуналним делатностима („Сл. гласник РС“ број 88/2011 и 104/2016 , 95/2018 );

- Законом о привредним друштвима („Сл. гласник РС“ број 125/2004 и 36/2011-др.закон). Законом о привредним друштвима („Сл. гласник РС“ број 36/2011, 99/2011, 83/2014 , 5/2015 и 44/2018,95/2018 и 91/2019);

- Законом о буџетском систему („Сл. гласник РС“ број 54/2009, 73/2010 , 101/2010, 101/2011, 93/2012, 62/2013, 63/2013 , 142/2014 , 68/2015 и 103/2015 и 108/2015);

- Законом о јавној својини („Сл. гласник РС“ број 72/2011, 88/2013 , 105/2014, 104/2016 и 108/2016);

- Законом о облигационим односима („Службени лист СФРЈ“ број 29/1978, 39/1985, 45/1989 и 57/1989, „Сл. лист СРЈ“ број 31/1993 и „Сл. лист СЦГ“ број 1/2003 и сл.РС 18/2020);

- Законом о планирању и изградњи („Сл. гласник РС“ број 72/2009, 81/2009, 64/2010, 24/2011, 121/2012, 42/2013, 50/2013, 98/2013, 132/2014, 145/2014 и 83/2018,31/2019 и 9/2020);

- Законом о класификацији делатности („Сл. гласник РС“ број 104/2009);

- Законом о сахрањивању и гробљима („Сл. гласник СРС“ број 20/77, 24/85 и 6/89, „Сл. гласник РС“ број 53/93, 67/93 , 48/94 и 101/2005, 120/2012 и 84/2013);

- Уредбом о класификацији делатности („Сл. гласник РС“ број 54/2010);

- Законом о јавним набавкама („Сл.гласник РС“ број 91/2019);

- Законом о рачуноводству („Сл. гласник РС“ број 62/2013 и 30/2018и 73/2019,95/2018 и 95/2018);

- Законом о заштити животне средине („Сл. гласник РС“ број 135/2004, 36/2009, 72/2009, 43/2011, 14/2016, 76/2018 и 95/2018);

- Законом о водама („Сл. гласник РС“ број 30/2010, 93/2012и 101/2016,95/2018).

- Оснивачким актом („Сл. лист општине Чока “ број 20/2016);

- Статутом предузећа;

- Одлуком о комуналним делатностима („Сл. лист општине Чока“ број 14/2014, 20/2016, 4/2017 и 20/16);

- Одлуком о уређењу одржавању и заштити комуналних објеката на територији општине Чока („Сл. лист општине Чока “ број 3/2005 , 4/2017 и 6/11);

- Одлуком о јавном водоводу и дистрибуцији воде („Службени лист општине Чока “ број 16/2015 и 4/2017);

- Одлуком о сакупљању и одвођењу отпадних и атмосферских вода на територији општине Чока („Сл. лист општине Чока “ број 16/2015 и 4/2017);

- Одлуком о додељивању искључивог права за обављање делатности пружања услуга на које се Закон о јавним набавкама не примењује („Службени лист општине Чока“ број 4/2015, 4/2017,8/17 и 18/2017) као и свим другим позитивноправним прописима који област пословања ЈКП Чока уређују.

**3. ОРГАНИЗАЦИОНА СТРУКТУРА**

ЈКП Чока je организована јединствена целина, а своју делатност обавља путем организационих јединица. Организационе јединице, као делови предузећа, немају својство правног лица.

Организационе јединице се установљавају Правилником о унутрашњој организацији ЈКП Чока, кога доноси Надзорни одбор предузећа.

У погледу служби предузеће се дели на:

**1. Општу и финансијску службу**

**2. Техничку службу:**  - група за гас,

- група за водовод и канализацију

- група за уређење јавних површина

Сва битна и значајна питања везана за послове и радна места у оквиру служби и група, разрађују се Правилником о систематизацији радних места и актима директора.

**Група за уређење јвних површина**

**Група за гасовод**

**Група за водовод и канализацију**

Органи ЈКП Чока као јавног предузећа су:

**1) надзорни одбор**

Надзорни одбор јавног предузећа има три члана, од којих је један председник. Председник и чланови Надзорног одбора јавног предузећа именују се на период од четири године, од којих је један члан Надзорног одбора из реда запослених.

Представника из реда запослених бира Синдикална Организација ЈКП Чока и о избору истог обавештава оснивача.

**Надзорни одбор:**

**Надзорни одбор ЈКП Чока уз сагласност оснивача::**

1) доноси дугорочни и средњорочни план пословне стратегије и развоја и одговоран је за њихово спровођење;

2) доноси годишњи, односно трогодишњи програм пословања, усклађен са дугорочним и средњорочним планом пословне стратегије и развоја из тачке 1. овог члана;

3) доноси статут;

4) доноси одлуку о расподели добити, односно начину покрића губитка.

**Надзорни одбор ЈКП Чока уз претходну сагласност оснивача:**

1) одлучује о статусним променама,

2) оснивању других правних субјеката и

3) улагању капитала.

**Надзорни одбор ЈКП Чока самостално:**

1) усваја извештај о степену реализације годишњег, односно трогодишњег програма пословања;

2) усваја тромесечни извештај о степену усклађености планираних и реализованих активности;

3) усваја финансијске извештаје;

4) надзире рад директора;

5) закључује уговоре о раду са директором, у складу са законом којим се уређују радни односи;

6) доноси ценовник занатских услуга;

7) Врши друге послове у складу са законом и статутом.

Надзорни одбор неможе пренети право одлучивања о питањима из своје надлежности на директора или друго лице у јавном предузећу.

Чланови надзорног одбора именовани од стране Скупштине општине Чока, дана 27.12.2016 године су:

Зорица Илијашев - председник

Кенђур Душан - члан

Терхеш Ендре – члан

1. **директор**

Директора ЈКП Чока именује оснивач Скупштина Општина Чока, на период од четири године, на основу спроведеног јавног конкурса.

**Директор јавног предузећа:**

1) представља и заступа јавно предузеће;

2) oрганизује и руководи процесом рада;

3) води пословање јавног предузећа;

4) oдговара за законитост рада јавног предузећа;

5) предлаже дугорочни и средњорочни план пословне стратегије и развоја и одговоран је за њихово спровођење;

6) предлаже годишњи, односно трогодишњи програм пословања и одговоран је за његово спровођење;

7) предлаже финансијске извештаје;

8) извршава одлуке надзорног одбора;

9) бира извршне директоре;

10) бира представнике јавног предузећа у скупштини друштва капитала чији је једини власник јавно предузеће;

11) закључује уговоре о раду са извршним директорима, у складу са законом којим се уређују радни односи;

12) доноси акт о систематизацији;

13) врши друге послове одређене законом, Оснивачким актом и Статутом јавног предузећа.

За директора предузећа ЈКП Чока именован је Вукоман Матовић од стране Скупштине општине Чока на седници скупштине дана 07.03.2017.године.

Директор ЈКП Чока је Вукоман Матовић.

**4. МИСИЈА, ВИЗИЈА, ЦИЉЕВИ**

**Мисија**

За своју мисију ЈКП Чока као генерални циљ зацртава оптималну производњу, континуирану и рационалну дистрибуцију пијаће воде и гаса крајњим корисницима, одрживо управљање постројењем за одвођење отпадних вода према највишим стандардима заштите животне средине а све у циљу подизања нивоа свести у очувању водних ресурса, чисте и здраве околине, зелених површина, а самим тим и побољшање својих регистрованих делатности у циљу побољшања квалитета живота на територији општине Чока.

**Визија**

Визија ЈКП Чока састоји се у томе да постане узор успешног предузећа, са јасним циљевима да испоруку воде становништво општине Чока добије преко полиетиленских цеви и да азбестноцементни цевовод за испоруку воде за пиће буде замењен у сваком насељеном месту, да се обезбеди континуирано и квалитетно водоснабдевање уз рационализацију трошкова и повећање укупног прихода што ће довести до економске стабилности предузећа.

Неопходно је унапредити управљање отпадним водама и изградити пречистач у Чоки, а у насељеним местима у што краћем року неопходно је изградити канализациону мрежу са пречистачем.

Такође је у општем интересу неопходно одржавати јавне и зелене површине као и путне појасеве у циљу повећења безбедности саобраћаја у циљу добробити становништва на целој територији општине Чока.

**Циљеви**

Циљеви предузећа су унапређење и модернизовање система за снабдевање водом за пиће, пречишћавање и одвођење отпадних вода у циљу повећања ефикасности функционисања и одрживости предузећа, дистрибуција гаса, развој и унапређење пружања занатских и других услуга из оквира регистрованих делатности предузећа.

У наредном планском периоду ЈКП Чока жели остварити следеће циљеве и то:

1. Финансијски независно и одрживо пословање.

2. Одржавање тарифног система.

3. Проширење услуге сакупљања и одвоз комуналног отпада из свих насељених места са едукацијом становништва о важности организованог сакупљања комуналног отпада са стране гледишта заштите животне средине.

За разлику од осталих облика огранизовања других предузећа, ЈКП Чока као и сва друга јавна предузећа има своје специфичности, при чему локална самоуправа има директан утицај на пословање предузећа.

**5. ТАБЕЛА СУБВЕНЦИЈА СА ОБРАЗЛОЖЕЊЕМ НАМЕНЕ КОРИШЋЕЊА СРЕДСТАВА**

Програмом пословања и Посебним програмом субвенција ЈКП Чока за 2021. годину као и буџетом општине Чока и Планом набавки ЈКП Чока зa 2021. годину укупни износ средстава субвенција намењен ЈКП Чоки за комунално опремање износи 8.000.000,00 динара са урачунатим ПДВ-ом.

Поред средства које ће на име субвенција добити од свог оснивача ЈКП Чока ће користи и сопствена средства као додатна ради реализације јавних набавки предвиђених Програмом пословања ЈКП Чока за 2021. годину и овим Посебним програмом.

Добијена средства на име субвенција трошила би се наменски за следеће набавке:

**Поступак јавних набавки спроводи се за набавку следећих добара:**

У хиљадама динара

|  |  |  |  |  |  |
| --- | --- | --- | --- | --- | --- |
| **Ред.бр** | **Назив** | **Укупна вредност** | **Средства буџета** | **Сопствена средства** |  |
| **1** | **Нови трактор до 50 КС** | **1400** | **1100** | **300** |  |
| **2** | **Нови багер са одг. кашиком** | **3600** | **3000** | **600** |  |
| **3** | **Нови трактор до 100 КС са даском за снег** | **3000** | **2600** | **400** |  |
| **4** | **Нови таруп са хид. руком** | **1500** | **1200** | **300** |  |
| **5** | **Нова тракторска ротациона косач.** | **200** | **100** | **100** |  |
| **укупно** |  | **9700** | **8000** | **1700** |  |

Набавке у ЈКП Чока обављају се у складу са одредбама Закона о јавним набавкама (у даљем тексту: Закон), свих подзаконских аката којима се регулишу јавне набавке, Одлуке о покретању поступка јавне набавке, одредбама Правилника о јавним набавкама у ЈКП Чока, и другим општим и посебним актима ЈКП Чока.

ЈКП Чока доноси свој План јавних набавки за 2021. годину који је у складу са Програмом пословања ЈКП Чоке и посебним програмом субвенција за 2021. годину и који се састоји из Плана јавних набавки и Плана набавки на које се одредбе Закона не примењују.

Добијена средства на име субвенција трошила би се наменски за следеће набавке:

1. **Нови трактор до 50 КС**

Планира се набавка новог малог трактора за радове на одржавању јавних зелених површина и одржавању јавних површина и атмосферских канала. Постојећи мали трактори су застарели (1985. и 1986. годиште), исти су често у квару, док поправка и функционално одржавање истих много кошта.

1. **Нови багер са одговарајућом кашиком**

Планира се набавка новог малог багера за радове на одржавању водовода и канализације, као и атмосферских канала. Постојећи мали багер је 2007. годиште, често је у квару и много кошта поправка и функционално одржавање. Због све већих потреба на терену неопходна је замена старог на нови.

1. **Нови трактор до 100 КС са даском за снег**

Планирамо да у зимском периоду сами чистимо снег на локалним путевима и улице на подручју наше општине. Из тог разлога, се планира повећање броја већих трактора са даском за снег. Велики трактор би се користио и за тарупирање девастираних површина.

1. **Нови таруп са хидрауличком руком**

Са новим трактором са хидрауличком руком за тарупирање дрвенастих растиња би се у многоме повећало наша ефикасност у одржавању јавних зелених површина и одржавање банкина поред путева, као и одржавање девастираних површина од корова и дивљих дрвенастих растиња.

1. **Нова тракторска ротациона косачица**

Набавка новог малог трактора и ротационе косачице је за потребе ефикаснијег извршавања радова на одржавању јавних зелених површина и одржавању јавних површина и атмосферских канала. Постојећа косачица је у лошем стању, често је у квару, много кошта поправка и функционално одржавање.

|  |  |  |
| --- | --- | --- |
| **6. ДИНАМИКА КОРИШЋЕЊА СРЕДСТАВА СУБВЕНЦИЈА** |  |  |
|  | |

Средства намењена за комунално опремање ЈКП Чоке предвиђена су и обезбеђена у буџету општине Чока. Средства би пристизала сходно финансијским могућностима оснивача и потребама ЈКП Чоке по кварталима.

Субвенције по кварталима у 2021.- ој години

|  |  |
| --- | --- |
| **Квартали** | **износ субвенције** |
| Први | 3000 |
| Други | 2600 |
| Трећи | 2300 |
| Четврти | 100 |

Обзиром да је реализација Програма пословања и овог Посебног програма велика шанса и предуслов одрживости предузећа, ЈКП Чока очекује од оснивача подршку у циљу наставка до сада веома успешног комуналног опремања што би на адекватан начин допринело пословном успеху Јавног Комуналног Предузећа Чока, у складу са својим правима и обавезама.

У Чоки, децембра 2020. године

Председница надзорног одбора Директор

Зорица Илијашев Вукоман Матовић